मामलों के सचिव शक्तिकांत दास ने कहा, ‘‘आरबीआई का नीतिगत बयान सरकार की सकल घरेलू उत्पाद और मुद्रास्फीति की उम्मीदों का समर्थन करता है।’’ भारतीय रिजर्व बैंक ने कहा, ‘‘वृद्धि के लिए घरेलू स्थितियां सुधर रही हैं मुख्य तौर पर सामान्य मानसून और सातवें वेतन आयोग के तहत वेतन वृद्धि लागू होने से खपत मांग बढ़ने से इसमें सुधार होगा।’’ आरबीआई ने कहा, ‘‘सड़क एवं रेलवे की अगुवाई में सार्वजनिक क्षेत्र में अधिक पूंजी व्यय से निजी निवेश आकषिर्त होना चाहिए जिससे वित्तीय दबाव के चलते निजी क्षेत्र के निवेश में जो कमी है वह कुछ दूर होगी।’’ इसमें कहा गया कि हालांकि, वैश्विक कारकों से कुछ हद तक कारोबारी भरोसा संयमित बना रहेगा। आरबीआई ने कहा कि वृद्धि बहाल करने के लिए केंद्रीय बैंक की पहलों का फायदा बैंकों द्वारा अपने उपभोक्ताओं को देना महत्वपूर्ण है।